Ngħid id- dritt , għandi lanżita għalihom jien il- Koreani ( futbolistikament , s' intendi ) . . . erba' snin ilu eliminaw lill- Portugall , imbagħad lit- Taljani , u mbagħad , b' daqqa t' id ( probabilment imxaħħma ) mir- referì , bagħtu lill- Ispanjoli d – dar fil- kwarti ta' finali . Aktar fuq dik il- partita mxajtna fil- bloggata li jmiss . Biex tgħaxxaq , qabblu l- gowl ta' Ahn Jung - Hwan ma' dak li skorja kontra l- Italja fl- 2002 . S' issa l- erba' skwadri sub - Saħarjani kollha tilfu , iżda naħseb li għadu kmieni biex ngħidu li din mhijiex is- sena tat- timijiet Affrikani . It- Togoliżi lagħbu tajjeb , speċjalment fl- ewwel taqsima , iżda l- fattur tal- veloċità jgawdu minnu anki l- Koreani . Ta' min Franza u l- Iżvizzera joqogħdu attenti , għax kontra dawn iż- żewġ timijiet se jkollhom jaħdmu ħafna . . . aktar u aktar wara d- dro tal- bieraħ . Sbieħ ħafna t- tliet gowls li ġew skorjati : hawnhekk il- . Żvizzera 0 Partita tad- dwejjaq . Il- Franċiżi sopravvalutati , u mhux ta' b' xejn ilhom sa mill- finali tat- 98 ma jdaħħlu l- ballun bejn il- lasti . Għalkemm ħadt gost nara lil Zidane u anke lil Barthez , ġeneralment kienu deludenti . Ma jniggżux , u l- Iżvizzera ma tantx offrew divertiment lanqas . Li ma nifhimx huwa għala l- kowċ Franċiż ma kienx sejjaħ lil Ludovic Giuly , l- attakant tal- Barça , lanqas meta weġġa' Cissé ftit qabel ftuħ il- kampjunat . Biex taraw x' kapaċi jagħmel f' partiti importanti , araw li skorja kontra l- Milan fis- semi finali taċ- Champions . Il- protagonista tal- logħba għalija kien ir- referì . . Żmagat , iħobb jeżerċita l- awtorità tiegħu , joqgħod mhux b' seba' għajnejn iżda b' seba' mija , jagħmel żbalji u ma jitħarrikx . Nispera li ma jintgħażilx għal xi logħba ta' l- Italja jew ta' Spanja . U Henry , il- maġiku Henry tan- numru 12 ? Donnu għadu ma sabx il- formula , jonqsu l- aktar ingredjent importanti : is- saħħa fix- xuttijiet . Il- klassifika tal- Grupp G wara l- ewwel ġurnata : Brażil 1 Sakemm ma ssostitwewx lil Ronaldo l- Brażil kienu qegħdin jilagħbu b' għaxra . Bi ftit eċċezzjonijiet ( , li salva lit- tim tiegħu darba darbtejn tlieta , u Cafu , li minkejja li m' għadux jiflaħ l- istrina xorta għadu veloċi daqs vapur ta' l- art ) , il- Brażiljani lagħbu qishom barbie dolls . Ftit kien hemm koordinazzjoni , u f' nofs il- grawnd iddominaw il- Kroati . Kellu jkun l- isforz individwali ta' Kaka biex rebħu l- logħba , għalkemm ta' min wieħed jinnota li l- gowl spettakolari tiegħu wasal ftit wara li weġġa' l- kaptin Kroat għat- tieni darba u kellu jirtira . Hawnhekk il- . Kemm għamlu storbju l- partitarji Kroati , speċjalment dawk tan- naħa ta' fuq . . . min jaf jekk kinux . . . Il- klassifika tal- Grupp F wara l- ewwel ġurnata : Insomma , minkejja li l- bieraħ lagħbu l- aħħar żewġ kampjuni tad- dinja , ftit rajna futbol eċċitanti . Iżda għadu kmieni , u għalkemm il- Brażiljani jidher li se jkunu qegħdin jilagħbu b' mod aktar pragmatiku mis- soltu , naħseb li għad jirrankaw u jsibu l- eleganza u s- sbuħija li aħna mdorrijin nassoċċjaw magħhom . Għal hawn jien . . . se tibda l- partita ta' Spanja . Xi għaxart ijiem ilu l- Ukrajna żammew dro lit- Taljani , iżda dawn kienu għajjenin u kienu għadhom ma sabux il- forma li wrew il- bieraħtlula . Jekk ituhom tnejn jew tlieta inkun kuntent , importanti li jibdew jattakkaw kmieni . . . Bloggata ta' Antoine Cassar - Din is- sena , aktar minn qatt qabel , it- Tazza tad- Dinja se tingħex fuq l- internet . U se tingħex ukoll fuq il- bloggosfera Maltija . Dan huwa spazju fejn inkunu nistgħu naqsmu l- fehmiet u l- impressjoniet tagħna fuq il- kampjunat . Mhux xi eżerċizzju ta' ġurnaliżmu sportiv , tista' tkun soġġettiv kemm trid . Opinjonijiet , aneddoti , analiżi ħafif . Kulħadd mistieden . Bil- Malti , bl- Ingliż , bit- Taljan , bil- Franċiż . . . l- uniku lsien uffiċjali huwa l- kordjalità , u l- imħabba lejn il- futbol internazzjonali , din il- logħba li permezz tagħha niċċelebraw il- ġmiel tad- diversità . Biex tkun kontributur , ibgħat e - mail lil : Ġermanja – Arġentina . . . . . Brażil – Franza . . . . . Portugall – Franza . . . . . Ġermanja – Portugall . . . . . 9 ta' Lulju , wara 64 logħba Arċibald Mandraġġar L- Imżebbel Ereżija Dan is- sit m' hu sponsorizzat minn ebda kumpanija . Ċaħda : Il- fehmiet espressi f' dan is- sit elettroniku huma dawk ta' l- awturi biss , u ma għandhom ikunu assoċjati ma' l- ebda għaqda jew istituzzjoni li l- awturi jagħmlu parti minnha .